03/01/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
RP 41592/2017 pola que se resolve definitivamente o Programa de subvencións FO103C/2017

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO103C: CONVOCATORIA DO PROGRAMA DE SUBVENCIÓNS PARA CLUBS DEPORTIVOS DA PROVINCIA, SEN ÁNIMO DE LUCRO, CON EQUIPOS OU DEPORTISTAS QUE PARTICIPEN EN COMPETICIÓN FEDERADA DE ÁMBITO NACIONAL OU INTERNACIONAL DURANTE O ANO 2017 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 39284 do 12 de decembro de 2017, que foi publicada no BOP do 14 de decembro de 2017, concedéronse de forma provisional, as subvencións da convocatoria FO103C: Convocatoria do programa de subvencións para clubs deportivos da provincia, sen ánimo de lucro con equipos ou deportistas que participen en competición federada de ámbito nacional ou internacional durante o ano 2017, abrindo un prazo de 5 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 5 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistimentos que os interesados presentaron. Vistos os informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Desestimar as alegacións presentadas polas seguintes entidades, cuxas solicitudes foron inadmitidas por “ter presentada a solicitude nun programa incorrecto”. Motivos da desestimación das alegacións presentadas polas citadas entidades: Na fase de alegacións á concesión provisional da subvención non poden valorarse datos ou documentos que non figuraban na solicitude inicial.2.º.–Desestimar as alegacións presentadas polas seguintes entidades, cuxas solicitudes foron inadmitidas por “non ter presentada a documentación requirida”. Motivos da desestimación das alegacións presentadas polas citadas entidades: Despois de comprobar todos os antecedentes que constan nos expedientes constátase que os requirimentos de emenda foron realizados correctamente, sen que as entidades achegasen toda a documentación requirida dentro do prazo dos 10 días dende o día seguinte ao da súa notificación (base 7.2.10 das reguladoras das convocatorias). Na fase de alegacións á concesión provisional da subvención non poden valorarse datos ou documentos que non figuraban na solicitude inicial.3.º.–Desestimar a alegación presentada pola entidade “Fundación Educación e Deporte Santiago Compostela”, cuxa solicitude foi inadmitida polo seguinte motivo: “incumpre os requisitos específicos do programa (base 6)”. Alega, en síntese, que cumpre todos os requisitos específicos da base 6 e que actúan como club deportivo ininterrumpidamente dende a tempada 2007/2008 ata a actualidade, tal e como certifica a Federación Galega de Baloncesto. Motivos da desestimación da alegación presentada pola citada entidade: Segundo establecen as Bases reguladoras do programa (base 3): “Este programa vai dirixido aos clubs deportivos que conten con algún equipo ou deportista (no caso de deportes individuais) que competicións oficiais federadas de ámbito nacional ou internacional. Entre os requisitos específicos do programa FO103C figura “ser un club deportivo, sen ánimo de lucro, legalmente constituído, con domicilio fiscal na provincia da Coruña”. A subvención foi solicitada pola Fundación Educación e Deporte Santiago Compostela. A entidade figura inscrita no Rexistro de Fundacións de Interese Galego e foi clasificada como benéfico-social e dado o seu obxecto adscrita á Consellería de Familia, Xuventude e Voluntariado (DOG n.º 73 do 14/04/2013). Por tanto a súa forma xurídica non se corresponde cos requisitos establecidos nas bases.4.º.–Desestimar a alegación ao “importe da subvención concedida provisionalmente” presentada pola entidade Club Voleibol Cabo de Cruz, cód. Exp.2017000009934. Alega, en síntese, que non está conforme co importe da subvención concedida con respecto o importe obtidos por outros clubs son similares características ou incluso de menos equipos e licenzas. Solicita que se lle comunique a puntuación obtida e o cálculo realizado para a obtencións desa puntuación. Motivos da desestimación da alegación presentada pola citada entidade: Consultada a acta da reunión da Comisión avaliadora das solicitudes de subvención correspondentes ao Programa FO103C: subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito nacional ou internacional durante o ano 2017, tal e como consta na dita acta a evaluación fíxose como establece a base 8.1 da convocatoria específica do Programa: Ata 25 puntos: de acordo co informe técnico sobre o interese da proposta presentada, emitido pola comisión técnica nomeada por resolución n.º 25516, do 17 de agosto de 2017. Ata 75 puntos: de xeito directo, en función dos datos da solicitude. Unha vez realizada a valoración das solicitudes en base ao sinalado anteriormente, a Comisión acorda repartir o 10% da aplicación orzamentaria (55.000 €) nunha cota fixa para cada solicitude e o resto en función das táboas de conversión de puntos en porcentaxe sobre o importe solicitado, e de importes máximos de concesión por tramos de puntuación, respectando o límite de importe máximo de concesión de 75.000 € establecido na convocatoria deste programa. Comprobouse que a puntuación directa correspóndese cos “datos para a valoración” que fixeron constar na solicitude. A comisión técnica nomeada para a valoración do “interese da proposta presentada” é soberana e emite o seu informe tendo en conta a información achegada polos solicitantes no documento “Datos para a valoración do interese do proxecto”. O detalle da valoración requirido comunicóuselle a través do expediente telemático.5.º.–Aprobar a concesión das subvencións incluídas as reformulacións e cambios de obxecto correspondentes ao Programa FO103C: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito nacional ou internacional durante o ano 2017, aos entidades sen animo de lucro seguintes: Total concedido: 393.873,75 €. 6.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.7.º.–Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia n.º 22017001645, operación n.º 220170012344, importe 393.873,75 €. 8.º.–Denegar a concesión das subvencións correspondentes ao Programa FO103C: Convocatoria do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito nacional ou internacional durante o ano 2017, aos entidades sen animo de lucro seguintes polos motivos que se indican: 9.º.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade 10.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.45.1. b da Lei 39/2015, de 1 de outubro, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 29 de decembro de 2017. O presidente, O secretario, Valentón González Formoso José Luis Almau Supervía